Qezaya Geverî ya Colemêrgî de 1ê nîsane de polîsêkî  pê wesayîtê zirxînî da domanê bi nameyê Nîhat Şerzan Akdoganî (12) ro. Serebût de doman bi giranî birîndar bibi û linga ci şikîyabi.
Tedawîya Akdoganî keye de dewam kena. Keyeyî gerreyê polîsî kerd. Babîyê domanî Hemserekê HDPyî yê Geverî Abdulkerîm Akdoganî Endamê Komeleya Huqûqnasan a seba Azadîye (OHD) Avûkat Yusuf Çobanogluyî reyde muracatê Serdozgerîya Komare ya Geverî kerd.
